|  |  |  |  |  |  |
| --- | --- | --- | --- | --- | --- |
| OSNOVNA ŠKOLA: | | | | | RAZRED: |
| UČITELJICA/UČITELJ: | | | | NADNEVAK: | REDNI BROJ SATA: |
| **PRIPRAVA ZA IZVOĐENJE NASTAVNOGA SATA IZ HRVATSKOGA JEZIKA** | | | | | |
| NASTAVNA JEDINICA: Grigor Vitez: *Kad zima hoće* | | DOS: Što znaš o pjesmi  <https://hr.izzi.digital/DOS/52955/53338.html> | | | |
| CILJ SATA: Slušati/čitati i interpretirati pjesmu Grigora Viteza *Kad zima hoće.* | | | | | |
| ISHODI UČENJA:  **OŠ HJ B.4.1**. Učenik izražava doživljaj književnoga teksta u skladu s vlastitim čitateljskim iskustvom.  OŠ HJ A.4.1. Učenik razgovara i govori u skladu s komunikacijskom situacijom.  OŠ HJ B.4.2. Učenik čita književni tekst i objašnjava obilježja književnoga teksta.  OŠ HJ B.4.4. Učenik se stvaralački izražava potaknut književnim tekstom, iskustvima i doživljajima. | | | | | |
| TIJEK NASTAVNOGA SATA | | | | | |
| NASTAVNE ETAPE | SADRŽAJ | | OBLICI, METODE, SREDSTVA | KONCEPTI, KORELACIJA, MEĐUPREDMETNE TEME | DOMENE, OČEKIVANI ISHODI |
| 1. EMOCIONALNO-  -INTELEKTUALNA MOTIVACIJA  2. NAJAVA I LOKALIZACIJA TEKSTA  3. IZRAŽAJNO ČITANJE TEKSTA  4. EMOCIONALNO- -INTELEKTUALNA STANKA  5. OBJAVLJIVANJE DOŽIVLJAJA  6. INTERPRETACIJA KNJIŽEVNOGA TEKSTA  7. SINTEZA  8. STVARALAČKI RAD | Aktivnosti učenika usmjerene su na asocijacije i pisane jezične djelatnosti koje se odnose na riječ *zima.* Učiteljica/učitelj na ploču zapisuje poticajno pitanje: *Što zima radi?* Učenici u parovima zapisuju što više izraza s glagolima koji su odgovor na zadano pitanje. Nakon pisanja učenici čitaju i s pomoću zapisanih sintagmi osmišljavaju slikovite rečenice o zimi.  Učiteljica/učitelj najavljuje čitanje pjesme Grigora Viteza *Kad zima hoće.* Na ploču zapisuje ime pisca te naslov pjesme. Učenike ukratko upoznaje s osnovnim podatcima o književniku.  *Grigor Vitez rodio se 15. 2. 2011. u mjestu Kosovac kraj Okučana, a umro je 23. 11. 1966. u Zagrebu. Autor je brojnih pjesama i priča namijenjenih djeci te mnogobrojnih članaka u časopisima. Smatra se začetnikom moderne hrvatske književnosti za djecu. Dobitnik je Zlatne ptice, posebnoga priznanja za vrhunska dostignuća u književnosti za djecu.*  Učiteljica/učitelj izražajno čita pjesmu Grigora Viteza *Kad zima hoće* poštujući vrednote govorenoga jezika ili je reproducira sa zvučne čitanke <https://hr.izzi.digital/DOS/52955/99771.html>.  Učenicima se omogućuje kratko vrijeme kako bi doživljaje i asocijacije koji su se javili tijekom slušanja misaono i emocionalno oblikovali u prve iskaze.  Učenici objavljuju svoje doživljaje koji su se javili tijekom slušanja.  *Što se sve događa kad zima hoće?*  Prije interpretacije učenici čitaju pjesmu u cjelini (str. 142). Učiteljica/učitelj potiče učenike na analizu pjesme. Kao poticaj mogu poslužiti pitanja iz udžbenika.  *Što uistinu znači cvjetati?* *Objasnite značenja riječi cvijet, cvjetanje, rascvjetano. Koje se misli javljaju kad kažete cvjetanje? Uz koje godišnje doba povezujete cvjetanje?* *Za što pjesnik kaže da može cvjetati kad zima hoće? Kako to cvjetaju krovovi, ograde, stupovi, telefonske žice...? Čime zima oblikuje svoje cvjetove? Komu se pjesnik obraća? Na što upozorava? Što pjesnik savjetuje? Koje se riječi ponavljaju u prvoj strofi, a koje u drugoj? Što pjesnik postiže ponavljanjem riječi u pjesmi? Prepoznajte rimu u pjesmi. Izdvojite pjesničke slike u pokretu.*  *Kad hoće, zima može cvjetati.*  *Cvjetaju krovovi, ograde, stupovi, žice…*  *Zima oblikuje cvjetove od snijega.*  *Zimsko cvjetanje neće vječno trajati.*  *Zato pjesnik poziva djecu na trčanje i uživanje u snijegu.*  Učenike se potiče na stvaranje pjesme petostiha (činkvine) na temu *Zima.*  Upute za pisanje:  ‒ prvi redak: opis teme jednom riječju (imenica)  ‒ drugi redak: opis teme dvjema riječima (dva pridjeva)  ‒ treći redak: tri riječi koje opisuju radnju (najčešće tri glagola)  ‒ četvrti redak: fraza od četiriju riječi koje izražavaju osjećaje povezane s temom  ‒ peti redak: jedna riječ koja ponovno sažima bit teme.  Po završetku pisanja učenici čitaju pisane ostvaraje. | | rad u paru  pisanje  govorenje i slušanje  slušanje  slušanje  govorenje i slušanje  čitanje  udžbenik  govorenje i slušanje  govorenje i slušanje  pisanje  pisanka  govorenje i slušanje | osr A.2.2.  osr B.2.2.  uku C.2.4.  ikt A.2.1.  ikt A.2.3.  osr B.2.2.  osr A.2.3.  osr A.2.4.  osr B.2.4.  uku A.2.3.  uku D.2.2. | Hrvatski jezik i komunikacija OŠ HJ A.4.1.  Književnost i stvaralaštvo OŠ HJ B.4.2.  Književnost i stvaralaštvo OŠ HJ B.4.1.  Književnost i stvaralaštvo OŠ HJ B.4.4. |
| PLAN PLOČE  Grigor Vitez  Kad zima hoće  Kad hoće, zima može cvjetati. Zimsko cvjetanje neće vječno trajati.  Pjesnik poziva djecu na trčanje i uživanje u snijegu.  ‒ ponavljanje riječi:   * cvjetaju * trčite   ‒ pjesničke slike u pokretu:  trčite po mekom sagu, trčite po zečjem tragu, trčite preko šećera, trčite sve do večera, mašite krilima, trčite za leptirima, trčite u susret boru i smreki, trčite, trčite  ‒ rima:  žice – ptice  puti – kaputi  sagu – tragu  šećera – večera  krilima – leptirima | | | | DOMAĆA ZADAĆA  Učenici rješavaju stvaralačke zadatke. U 1. zadatku pišu ima li snijega u njihovu zavičaju. U 2. zadatku iz teksta izdvajaju imenice, glagole i pridjeve (str. 144). | |
| Prijedlog za rad s učenicima s posebnim odgojno-obrazovnim potrebama | | | | | |
| Učenik s usporenim jezičnim razvojem može pročitati pjesmu *Zimski vjetar* Grigora Viteza.  *Zimski vjetar*  *Huuu! Otvori! Hoću ući! Ima li tkogod živ u kući?*  *Dajte, kraj peći da se zgrijem, Barem skraja, I malo kruha I da pijem Topla čaja! Zima je vani ljuta, ljuta, Treba cipela i kaputa…*  *Tako na vrata lupa, Stenje, Kroz bravu viri, Na krov se penje, I, sav bijel od snijega piri, piri…*  *Snijegom zatrpa grmlje, put… Vidi se da je strašno ljut.*  *Ujutro nigdje mu stopa nema – Svud je bjelina snježna, nijema.* | | Učenik s ubrzanim jezičnim razvojem može napisati rečenice s izrazima:   * *cvjetati od sreće* * *biti poput cvijeta* * *trčati ususret nečemu* * *ne trčati pred rudo*.   Učenik može napisati što još zima može kad hoće. | | | |